La Casa de Cultura obri les seues portes aI I Festival d’Orquestres “Ciutat de Burjassot”
2025-07-24

Diumenge que ve 23 de febrer, la música és la protagonista indiscutible de la programació cultural a Burjassot. Ho serà gràcies a l’Agrupació Musical Les Silos que celebrarà, a la Casa de Cultura, el I Festival d’Orquestres “Ciutat de Burjassot”, a partir de les 11.30 hores.

L’esdeveniment comptarà amb la participació de l’Orquestra Simfònica “L’Artesana” de Catarroja, amb la participació d’integrants de l’orquestra “L’Om” de Picassent. Tots ells baix la batuta de Ximo Arias, com a director. Una altra orquestra que també participarà en el festival serà la de l’Associació Unió Musical “Amadeus” de Burjassot, dirigida per Juan José Aguado Baena.

Tancaran, com no podia ser d’una altra manera, els amfitrions, els components de l’Orquestra Simfònica “Los Silos” de Burjassot, dirigits per Eros Quesada.

Quant al repertori, s’interpretaran peces de Mendelssohn, Ximo Arias, Mozart, Elizondo, Beethoven i Schubert.